recursal/SuperWikiNEXT-32B huggingface dataset:
Իբեսթադ կոմունան Թրոմս ֆյուլքեի քարտեզին
**Իբեսթադ** (նորվ.՝ Ibestad), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Համնվիկ գյուղն է։ Համեմատաբար այլ խոշոր բնակավայրերից են Էնգենեսը, Լաուպսթադը, Ռոլենսը, Սորոլնեսը, Սորվիկը։ Պաշտոնական լեզուն է բուկմոլը։ Զբաղեցնում է 241.24 կմ² տարածք։

Պատմություն
-----------

Իբեսթադ կոմունան հիմնադրվել է 1838 թվականի հունվարի 1-ին։ Սկզբնական շրջանում այն ուներ ավելի մեծ մակերես և ընդգրկում էր Վագսֆյորդից մինչև Շվեդիայի սահման։ 1854 և 1871 թվականներին կոմունայից առանձնացվեցին Բարդուն և Սալանգեն։

Իբեսթադի զինանշանը
------------------

Իբեսթադ կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա շրջանակի մեջ պատկերված է սպիտակ գույնի հավասարաթև խաչ։ Այն խորհրդանշում է Իբեսթադի ամենահին քարի եկեղեցու խաչը, որի թվագրվում է 12-րդ դարով։

Բնակչություն
------------

Համաձայն 2007 թվականի մարդահամարի տվյալների՝ Իբեսթադ կոմունայում բնակվում է 1511 մարդ։ Կոմունայի բնակչության քանակը վերջին 60 տարում ակնհայտ նվազում է գրանցել՝ կրճատվելով գրեթե երկու անգամ։

Պատկերասրահ
-----------

* 
* 
* 
*

Ծանոթագրություններ
------------------

1. 1 2 3  Jukvam, Dag (1999). "Historisk oversikt over endringer i kommune- og fylkesinndelingen". (նորվեգերեն)

Աղբյուրներ
----------

* Store norske leksikon. (նորվեգերեն)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2007-10-01 Wayback Machine (նորվեգերեն)
**Երևանի օրթոպեդիայի և տրավմոլոգիայի գիտահետազոտական ինստիտուտ Ք․ Պետրոսյանի անվան**, հիմնվել է 1945 թվականի օգոստոսին (մինչև 1959 թվականը անվանվել է Երևանի օրթոպեդիայի և վերականգնողական վիրաբուժության ինստիտուտ)։ Կազմակերպման գործում կարևոր դեր են խաղացել Ք․ Պետրոսյանը, Ս․ Հովհաննիսյանը, Ի․ Իսահակյանը, Ս․ Մուշեղյանը, Հ․ Աստվածատուրյանը, Ա․ Թոխյանը, Լև Ռախմանը, Ս․ Պետրոսյանը։

Առաջին տարիներին հիմնական խնդիրն է եղել պատերազմի հաշմանդամների հաշվառումը և ստացիոնար բուժման կազմակերպումը։ Հետագայում ստեղծվել են տրավմատոլոգիական, մեծահասակների օրթոպեդիական, նյարդա-վիրաբուժության, ծնոտ-դիմային վիրաբուժության բաժանմունքներ, ավելի ուշ վերջին երկուսը առանձնացվել են որպես Երևաևի բժշկական ինստիտուտի ինքնուրույն կլինիկաներ։ 1975 թվականին գործում Էին 6 լաբորատորիա, բուժական ֆիզկուլտուրայի, ֆիզիոթերապիայի կաբինետներ, ռենտգենյան և փորձառական բաժանմունքներ։ Ուսումնասիրվում են ոսկրերի փակ ու բաց կոտրվածքների, կենտրոնական ու ծայրամասային նյարդային համակարգի վնասվածքների, երեխաների և մեծահասակների բնածին ու ձեռքբերովի ձևախախտումների (դեֆորմացիա), պոլիոմիելիտի մնացորդային երևույթների, արթրոզների բուժման և կանխարգելման հարցերը, մշակվում հյուսվածքների վերականգնման, պատվաստման և պահածոյացման նոր մեթոդներ։ 1945—1975 թվականներին բուժվել են ավելի քան 86 հազար, վիրահատվել՝ 34 հազար հիվանդ։ 1949-1967 թվականներին հրատարակվել են 9 հատոր գիտական աշխատությունների ժողովածուներ, պաշտպանվել են դոկտորական յոթ և թեկնածուական երեսունվեց դիսերտացիաներ։ 1975 թվականին աշխատում էին բժշկական գիտությունների 5 դոկտոր և 18 թեկնածու։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 580)։*  |
Հուլ կոմունան Բուսկերուդ ֆյուլքեի քարտեզին
Բուսկերուդ ֆյուլքեն Նորվեգիայի քարտեզին
**Հուլ** (նորվ.՝ Hol), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Հուլ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 1858.4 կմ² տարածք։ Որպես Նորվեգիայի ֆյուլքե՝ ստեղծվել է 1877 թվականին։ Կոմունայի տարածքում է գտնվում 13-րդ դարում կառուցված Հուլի եկեղեցին։

Հուլի զինանշանը
---------------

Հուլ կոմունայի զինանշանը հաստատվել է 1991 թվականի հուլիսի 5-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա ուղղահայաց կերպով վերից վար պատկերված դարբնի սպիտակ գույնի են երեք սալ։ Զինանշանի հեղինակն է Թրոնդ Անդերսենը։ Դարբնի սալի հայտնվելը զինանշանին պայմանավորված է այն հանգամանքով, որ դեռևս հին ժամանակներից կոմունային տարածքում լայն տարածում ունի դարբնագործությունը։ Այստեղի դարբինների կողմից պատրաստվել են ինչպես կենցաղային պարագաներ, այնպես էլ ռազմական գործիքներ՝ կացիններ, դանակներ, թրեր։ Դանակները սկսել են պատրաստել դեռևս վիկինգների ժամանակներից։

Բնակչություն
------------

Համաձայն 2007 թվականի մարդահամարի տվյալների՝ Հուլ կոմունայում բնակվում է 4438 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ դրական շեղումով։

Աշխարհագրություն
----------------

Հուլ կոմունայի տարածքում գտնվում են բազմաթիվ լճեր, ինչպիսիք են Ուստեվաթնը, Նուգարսվաթնեթը, Ստրանդավաթնեթը, Օրթերենը, Նուհելերվաթնեթը, Պասբուլյորդենը, Օվրե Հեյնը, Դյուպսվաթնեթը, Ֆլակավաթնեթը։ Կոմունայի տարածքով են հոսում Ուստա և Հոլսելվա գետերը։ Ռելիեֆը լեռնային է, որոշ հատվածներում ամբողջությամբ պատված կեչու և սոճու անտառներով։

Պատկերասրահ
-----------

* 
* 
* 
*

Աղբյուրներ
----------

* Store norske leksikon *(Նորվեգական հանրագիտարան)*:(նորվ.)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2009-08-05 Wayback Machine(նորվ.)

Ծանոթագրություններ
------------------

1. ↑  *Juvkam D.* Historisk oversikt over endringer i kommune- og fylkesinndelingen — Statistics Norway, 1999. — P. 24. — ISBN 82-537-4684-9 — ISSN 0806-2056
2. 1 2 3  Jukvam, Dag (1999). "Historisk oversikt over endringer i kommune- og fylkesinndelingen".(նորվ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | LCCN: n2001043220 · VIAF: 156127615 · WorldCat VIAF: 156127615 |

 |
Մինսկի մարզը 1940 թվականին
**Մինսկի մարզը** (բելառուս․՝ *Мінская вобласць*), մարզ Բելառուսի Հանրապետության կենտրոնական մասում։

Կազմավորվել է 1938 թվականի հունվարի 15-ին Սահմանադրության փոփոխության և լրացման մասին 15.01.1938-ի ԽՍՀՄ օրենքով։ Սահմանակցում է Բելառուսի բոլոր մարզերին, որի պատճատով միակ մարզն է, որը պետական սահման ելք չունի։ 

Վարչական կենտրոնը Մինսկ քաղաքն է, որը չի մտնում մարզի կազմի մեջ։

Բնակչությունը՝ 1, 422 000 մարդ (2009)։

Աշխարհագրություն
----------------

### Տարածքը

Առանց Մինսկ քաղաքի տարածքը 39 854 կմ² է։ Մարզը Բելառուսի կենտրոնական մասում է։ Ամենամեծ երկարությունը հյուսիսից հարավ 315 կմ է, արևմուտքից արևելք՝ 240 կմ։ Տարածքը, ներառած նաև Մինսկը, 40 196 կմ² է (Բելառուսի տարածքի 19,4 %-ը)։ Մարզի և ամբողջ երկրի ամենաբարձր կետը Ձերժինսկայա լեռն է (345 մետր՝ ծովի մակարդակից)։

### Ջրային համակարգը

Առավել խոշոր գետերն են Բերեզինան, Նեմանը և Վիլիան։ Մարզում կան մոտ 60 խոշոր լճեր ավելի քան 0,1 կմ² մակերեսով։ Ամենամեծ լիճը Նարոչն է, որի մակերեսը 80 կմ², ամենամեծ խորությունը՝ 24,8 մետր։

### Կլիմա

Մինսկի մարզում կլիման չափավոր-չորային է։ Միջին ջերմաստիճանը հունվարին −6,8 °C է, իսկ հուլիսին՝ +17,5 °C.

### Բուսականությունը

2018 թվականի հունվարի 1-ի դրությամբ Մինսկի մարզի 38,4% ծածկված է անտառներով։ Մարզի չորս շրջանների կեսից ավելին անտառապատ է՝ Բերեզինի շրջան (50,8%), Բորիսովի շրջան (51,5%), Կրուպկի շրջան (50,7%), Ստարոդարոժի շրջան (50,5%)։ Մինսկի մարզում ամենաքիչ անտառները Նեսվիժի շրջանում (11,1%) է։ Քիչ են անտառները նաև Կոպիլի շրջանում (18,1%) և Սլուցկի շրջանում (22,1%)։

Պատմություն
-----------

Տես նաև
-------

* Բելառուսի վարչական բաժանում

Ծանոթագրություններ
------------------

1. ↑  GeoNames — 2005.
2. ↑  Охрана окружающей среды в Республике Беларусь. Статистический сборник. — Мн. 2018. — С. 155—160.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Բելառուս Բելառուսի վարչական բաժանում |
| --- |
|  |
| Մայրաքաղաք | Մինսկ |  |
|  |
| Մարզեր | Բրեստի  • Գոմելի  • Գրոդնոյի  • Մոգիլյովի  • Մինսկի  • Վիտեբսկի |
|  |
| Վարչական կենտրոններ | Բրեստ  • Գոմել  • Գրոդնո  • Մոգիլյով  • Մինսկ  • Վիտեբսկ |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ սովետական (1 հրտ.) |
|  |
| Չափորոշչային վերահսկողություն | GND: 4449548-1 · NKC: ge1147147 |

 |
Հուլե կոմունան Բուսկերուդ ֆյուլքեի քարտեզին
Բուսկերուդ ֆյուլքեն Նորվեգիայի քարտեզին
**Հուլե** (նորվ.՝ Hole), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Վիկ քաղաքն է։ Պաշտոնական լեզուն բուկմոլն է։ Զբաղեցնում է 197.64 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։

Հուլեի զինանշանը
----------------

Հուլե կոմունայի զինանշանը հաստատվել է 1985 թվականի majisi 24-ին և իրենից ներկայացնում է կարմիր գույնով ներկված վահան, ներքևի մասը սուր, որի վրա ուղղահայաց կերպով վերից վար պատկերված են չորս ոսկեգույն թագեր։ Կոմունայի զինանշանի վրայի 4 թագերը խորհրդանշում են այն, որ 9-ից 11-րդ դարերում Հուլեում են ապրել Նորվեգիայի չորս թագավորներ։

Տեսարժան վայրեր
---------------

Հուլե կոմունայում են գտնվում բազմաթիվ եկեղեցիներ, որոնցից առավե հայտնիներն են Բոնսնեսի, Հոլեի, Քարի եկեղեցիները, որոնցից վերջինս գտնվում է ավերակ վիճակում։ Քարե եկեղեցին կառուցվել է 1100 թվականին, իսկ 1500-ական թվականներից այն դադարել է գործել որպես եկեղեցի։ Բոնսնեսի եկեղեցին կառուցվել է 12-րդ դարում և հետագա դարերում բազմաթիվ անգամ վերանորոգվել է։ Հոլեի եկեղեցին կառուցվել է 13-րդ դարում նորվեգական ավանդական ոճով։ Ներկայումս բոլոր երեք եկեղեցիները հանդիսանում են զբոսաշրջային տեսարժան վայրեր։

Բնակչություն
------------

Համաձայն 2007 թվականի մարդահամարի տվյալների՝ Հուլե կոմունայում բնակվում է 5622 մարդ։ Կոմունայի բնակչության քանակը վերջին 60 տարում կրկնակի աճել է։

Պատկերասրահ
-----------

* 
* 
* 
*

Աղբյուրներ
----------

* Store norske leksikon.(նորվ.)

Ծանոթագրություններ
------------------

1. ↑  *Juvkam D.* Historisk oversikt over endringer i kommune- og fylkesinndelingen — Statistics Norway, 1999. — P. 24. — ISBN 82-537-4684-9 — ISSN 0806-2056
2. 1 2 3  Jukvam, Dag (1999). "Historisk oversikt over endringer i kommune- og fylkesinndelingen".(նորվ.)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2007-10-01 Wayback Machine(նորվ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական · Մեծ նորվեգական |

 |
**Իսրայել Հակոբի Հակոբկոխյան** (հոկտեմբերի 21, 1960(1960-10-21), Երևան, Հայկական ԽՍՀ, ԽՍՀՄ), հայ խորհրդային նախկին բռնցքամարտիկ, բռնցքամարտի մարզիչ։ Սպորտի վաստակավոր վարպետ (1989)։

Ավարտել է Ֆիզիկական կուլտուրայի հայկական պետական ինստիտուտը (1983)։ Աշխարհի (1989), Բարի կամքի խաղերի (1986, 1990), Եվրոպայի (1985, 1989, 1991), ԽՍՀՄ ժողովուրդների սպարտակիադաների (1979, 1983), ԽՍՀՄ չեմպիոն (1979, 1981-83, 1989, 1991) և աշխարհի գավաթակիր (1985)։ 1980 թվականին Խորհրդային Միության հավաքական թիմի կազմում մասնակցել է Մոսկվայում կայացած ամառային օլիմպիական խաղերին։

1985 թվականին (67 կգ քաշային կարգում) և 1989 թվականին (71 կգ քաշային կարգում) ճանաչվել է աշխարհի, 1989 թվականին՝ ԽՍՀՄ լավագույն բռնցքամարտիկ։ 1989 թվականին դասվել է ԽՍՀՄ 10 լավագույն մարզիկների շարքը։ 1994 թվականից մինչ այսօր աշխատում է որպես մարզիչ։

2007 թվականից սկսել է զբաղվել քաղաքական գործունեությամբ՝ դառնալով «Ժառանգություն» կուսակցության անդամ։ 2021 թվականի հունվարին ձերբակալվել է խմբով նախնական պայմանավորվածությամբ շենքերի գրավման մեղադրանքով, բայց ազատ է արձակվել դատարանի դահլիճից։

Ծանոթագրություններ
------------------

1. ↑  «Israyel Hakobkokhyan». *Olympedia*. Վերցված է 2021 թ․ ապրիլի 15-ին.
2. ↑   |archive-url= |url-status=dead |archive-date=2020 թ․ ապրիլի 18 |title=Israyel Hakobkokhyan Olympic Results |accessdate=2018 թ․ դեկտեմբերի 26}}
3. ↑  «04.10 PS ռետրո Հյուրը Իսրայել Հակոբկոխյանն է»
4. ↑  Իսրայել Հակոբկոխյանը սրտի կաթված է ստացել

Գրականություն
-------------

* *В. А. Марков, В. Л. Штейнбах.* Бокс. Энциклопедия. — Москва: Человек, 2011. — 655 с. — ISBN 978-5-903639-26-7

Արտաքին հղումներ
----------------

* Հակոբկոխյանն ու Հովսեփյանը ներկայացրեցին զարգացման իրենց ծրագրերը

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | TheSports.org |
|  |
| Բառարաններ և հանրագիտարաններ | Հայազգ · Munzinger |
|  |
| Չափորոշչային վերահսկողություն | ՀԳՀԳ: 8233 |

 |

|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
Անվան այլ կիրառումների համար տե՛ս՝ Ձորագյուղ (այլ կիրառումներ)

**Ձորագյուղ**, Հին Երևանի թաղերից մեկը։ Զբաղեցնում էր Հրազդան գետի ձախափնյա մասը՝ Հաղթանակի կամրջից հյուսիս՝ դեպի Այգեձոր՝ գետի երկայնքով։ Պարսկական տիրապետության օրոք հայտնի է նաև եղել որպես «Դարաքյանդ» (Ձորագյուղի թուրքերեն թարգմանությունը)։ Թաղամասը ողջ պատմության ընթացքում եղել է հայաբնակ։ Ձորագյուղը նաև հայտնի է որպես Կոնդի մի հատված ու տարածքը կոչվել է *Խնկելո ձոր* կամ *Խնկելաձոր*։

Կառուցվածքը
-----------

Թաղամասը իր հերթին ունեցել է իր թաղերը

* Վերին կամ Քարափի թաղ,
* Ստորին կամ Ձորի թաղ,
* Կարբո թաղ։

Ձորագյուղի հատվածներից Կարբո թաղը կոչվում էր Արագածոտնի համանուն գյուղի անունով. ըստ Վարազդատ Հարությունյանի կարբեցինը այստեղ էին գաղթել 1723-1724 թվականներին թուրքական հարձակման ժամանակ։ Մեսրոպ Թաղիադյանը եղել է այս թաղից։

Ձորագյուղի անապատ
Ձորագյուղում է եղել Երևանի թեմական առաջնորդարանը, որը կոչվել է Ձորագյուղի անապատ։ Անապատն իր պարսպի ներսում ունեցել է բազմաթիվ շինություններ՝ Սուրբ Սարգիս եկեղեցին` միակը որ այժմ կանգնուն է, Սուրբ Հակոբ եկեղեցի, Սուրբ Գևորգ եկեղեցի, բուն Ձորագյուղի անապատ մատուռը, որը այցելում էր միայն թեմի առաջնորդը, և այլն։ Այստեղ եղել է նաև կաթողիկոսների իջևանը։

Ըստ Առաքել Դավրիժեցու (18-րդ դար)՝ մինչև Մոսվսես Տաթևացու շինարարական աշխատանքները՝ Էջմիածնի վանքը գրեթե անմարդաբնակ էր, քանզի կաթողիկոսները Երևանի կաթողիկեում էին բնակվում կամ շրջագայում էին։ Կաթողիկոսարանը տեղադրված է եղել Հրազդանի զառիթափի գլխին։ Նրանցից դեպի հյուսիս, դարձյալ քարափի գլխին, գտնվել է սուրբ Հակոբ եկեղեցին, հարակից եղել են շատ սենյակներ, հացի փուռ, ժողովրդին սպասարկող սուրբ Սարգիս եկեղեցին։

Եկեղեցուց բացի անապատի մյուս շենքերը կամ ավերվել են կամ հրդեհվել (դրանք մեծ մասամբ փայտաշեն էին)։ Կից այգին ու ծառաստաններն էլ վաղուց զբաղեցրել են քաղաքի բնակիչները և տներ կառուցել այնտեղ։ Ձորագյուղում, Հրազդանի ափին գործում էր միայն կաշեգործական 32 խանութ-արհեստանոց։

1926 թվականին Ձորագյուղում բնակվում էր մոտ 500 ընտանիք։ Թաղամասը չուներ լույս, կեղտոտ էր և անանցանելի էր ճանապարհ չլինելու պատճառով։

Ձորագյուղի մի մասը վերականգնվել է։ Նախատեսվում է այստեղ վերակառուցել Հին Երևանը։[*փա՞ստ*] Վերականգնված թաղամասում առանձնանում է մեծատաղանդ հայ ռեժիսոր Սերգեյ Փարաջանովի տուն-թանգարանը։

Պատկերասրահ
-----------

* Պավել Շիլինգովսկի, «Ձորագյուղ»Պավել Շիլինգովսկի, «Ձորագյուղ»
* Ձորագյուղը 19-րդ դարումՁորագյուղը 19-րդ դարում
* Սբ. Սարգիս եկեղեցինՍբ. Սարգիս եկեղեցին
*

Տես նաև
-------

* Երևանի պատմություն

Արտաքին հղումներ
----------------

* Հրազդանի կիրճի պատմամշակութային հուշարձանները
**Կույալեք** (գրենլանդ․՝ Kommune Kujalleq), 2009 թվականից Գրենլանդիայի չորս կոմունաներից մեկը։ Ըստ տարածքի և բնակչության՝ ամենահարավային և ամենափոքր միավորն է։ Կույալեքը սահմանակցում է միայն մեկ կոմունայի՝ Սերմերսոոքի հետ։

Բնակչությունը՝ 7 417 մարդ (2012), ովքեր ապրում են 32 հազար կմ² տարածքի վրա։ Նրանցից 3 100-ը ապրում են Քաքորտոք վարչական կենտրոնում։

Կոմունայի կլիման Գրենլանդիայի ամենաջերմ կլիման է։ Տարեկան միջին ջերմաստիճանը առափնյա մասում 0°С է։ Կոմունայի հարավային կետը գտնվում է Սանկտ Պետերբուրգի լայնության վրա, բայց ամառը՝ սառույցների ազդեցության պատճառով բավականաչափ ցուրտ է, իսկ ձմեռը, ընդհակառակը, Գոլֆստրիմի պատճառով տաք է։

Տրանսպորտային կապը իրականացվում է ծովով, ինչպես նաև օդով՝ Նարսարսուաք հանգուցային օդանավակայանի միջոցով։ Վերջինիս միջոցով իրականացվում է հաղորդակցություն նաև Գրենլանդիայի այլ քաղաքների միջև։

Վարչական բաժանում
-----------------

### Քաղաքներ

* Քաքորտոք
* Նանորտալիկ
* Նարսաք

### Ավաններ

* Ալուիտսուպ Պաա
* Քասիմիուտ
* Նարսարսուաք
* Քասիարսուկ
* Իգալիկու
* Տասիսուաք
* Աապալիտոք

Ծանոթագրություններ
------------------

1. ↑  Գրենլանդիայի բնակչություն. 2012 թվական
2. ↑

|  |  |
| --- | --- |
| Գրենլանդիայի վարչական բաժանում |  |
| մունիցիպալիտետներՔաասուիտսուպ • Քեքատա • Կույալեք • Սերմերսոոք
չներառված տարածքներԱվիաբազա Տուլե • Գրենլանդական ազգային պարկ |
Անվան այլ կիրառումների համար տե՛ս՝ Մոզել (այլ կիրառումներ)

**Մոզել** (ֆրանսերեն՝ *Moselle*), դեպարտամենտ Ֆրանսիայի հյուսիս-արևելքում։ 

* Մոզել դեպարտամենտի կարգային թիվն է՝ 57։

Պատմական տեղեկություններ
------------------------

Մեցը Մոզել դեպարտամենտի ադմինիստրատիվ կենտրոնն է։
Մոզել դեպարտամենտն ստեղծվել է 1790 մարտի 4-ին՝ Ֆրանսիական հեղափոխության ժամանակ։   

1783 թվականին Ֆրանսիան իրեն է միացրել նախկինում Սրբազան Հռոմեական կայսրության մեջ մտած մի քանի մարզերի տարածքներ, սակայն, 1814 թվականին Նապոլեոնի պարտությունից հետո գրեթե բոլոր գրավված տարածքներն անցել են գերմանական պետությանը։

Բնակչությունը մեկ միլիոն 36.7 հազար մարդ է, ունի 730 համայնք։

Աշխարհագրական տվյալներ
----------------------

Սեն-Քիրեն
Մոզելը սահմանակից է ֆրանսիական Մյորթ և Մոզել և Ստորին Ռեն դեպարտամենտներին, ինչպես նաև հյուսիսում՝ Գերմանիային (Սաար և Ռեյլանդ-Պֆալց երկրամասեր) և Լյուքսեմբուրգին։  

Դեպարտամենտի տարածքով հոսող գլխավոր գետերն են՝

* Մոզելը,
* Սաարը,
* Սեյը։

Տարածքը 6 216 կմ² է, ունի 730 համայնք։

Ազգագրություն
-------------

Մինրև 20-րդ դարի կեսերը Մոզելը բաժանվում էր 2 մշակութալեզվական գոտիների՝ գերմանական և ռոմանական։ Մոզելի լեզվական առանձնահատկությունները դարձան շատ լեզվաբանների և ազգագրագետների ուսումնասիրության առարկան։ Ներկայումս գրեթե չի կիրառվում։

Արտաքին հղումներ
----------------

* Պաշտոնական կայք Արխիվացված 2013-01-14 Wayback Machine


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Լարուսի · Մեծ կատալոնական · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BNF: 119893595 · GND: 4115247-5 · ISNI: 0000000106686208 · LCCN: nr94004915 · NKC: ge392191 · SUDOC: 027963438 · VIAF: 143875300 · WorldCat VIAF: 143875300 |

 |

 |
**Աբբաս Մարուֆի** (պարս.՝ **عباس معروفی**, մայիսի 17, 1957(1957-05-17), Թեհրան, Իրան - սեպտեմբերի 1, 2022(2022-09-01), Բեռլին, Գերմանիա), պարսիկ արձակագիր, դրամատուրգ։

Մանուկ հասակում հաճախ այցելում էր Սանգսարում ապրող պապին և լսում նրա պատմությունները։ Պապի կերպարը Մարուֆիի գրեթե բոլոր գրվածքներում առկա է։ Տասնմեկ տարեկանում գրում է առաջին պատմվածքը և տպագրվում ժամանակի ամենանշանավոր օրաթերթի՝ «Քեյհանի» էջերում։ Չորս տարի հետո լույս է տեսնում պատմվածքների առաջին ժողովածուն՝ «Արևի դիմաց» վերնագրով։ Այնուհետև գրական փորձարկումների մի երկարատև շրջան է սկսվում, և միայն 6 տարի անց՝ 1986 թվականին տպագրում է «Վերջին ավելի բարձր սերունդը» երկրորդ գիրքը։

1987 թվականին հրատարակում է երեք թատերգություններ՝ «Մինչն ուր ես ինձ հետ», «Վարգ» և «Դելիբայն ու Եղնիկը»։ 1989-1995 թթ. լույս է տեսել «Մեռելների սիմֆոնիան», «Շեփորուկի բույրը», «Խառնակության տարին», «Ֆարհադի կերպարը» վեպերը։

Չնայած նրա առաջին պատմվածքները ռեալիստական էին, սակայն ժամանակի ընթացքում հարում է մոդեռնիստներին։ Աշխատակցել է մի քանի պարբերականների և խմբագրել «Գարդուն» ամսաթերթը։

Աբբաս Մարուֆին հայերեն
----------------------

* Ողբ (պատմվածք)։ Մետաքսի ճամփան (Իրանի ժամանակակից պատմվածքը), Ե. Ապոլոն, 1996, էջ 237-244։ Պարսկերենից թարգմ.՝ Խաչիկ Խաչեր։

Ծանոթագրություններ
------------------

**Քույր նախագծիում*** Մեջբերումներ Վիքիքաղվածքում
* Տեսաձայնային նյութեր Վիքիպահեստում

1. 1 2  عباس معروفی، نویسنده و ناشر سرشناس، درگذشت — Radio Farda.
2. ↑  Մետաքսի ճամփան (Իրանի ժամանակակից պատմվածքը), Ե. Ապոլոն, 1996, էջ 236։

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| GND: 120533111 · ISNI: 0000000082470209 · LCCN: n98036823 · NKC: jn19990005416 · NTA: 110026934 · LIBRIS: 230487 · SUDOC: 113525486 · VIAF: 61521153 · WorldCat VIAF: 61521153 |

 |

 |
**Իստրիա** (խորվ.՝ Istarska županija), ժուպանիա, որը գտնվում է Խորվաթիայի հարավում՝ Բալկանյան թերակղզու Իստրիա թերակղզու վրա։

Վարչական կենտրոնը Պազինն է, իսկ խոշորագույն քաղաքը՝ Պուլան՝ ավելի քան 59,000 մարդ բնակչությամբ։

Իստրիայի ժուպանությունը գտնվում է Իստրիա թերակղզում՝ Ադրիատիկ ծովի ափին՝ Սլովենիայի հետ ցամաքային սահմանի մոտ։

Աշխարհագրություն
----------------

Իստրիան տարածքով տասներորդ ամենախոշոր վարչա-տարածքային միավորն է Խորվաթիայում (զբաղեցնում է 2813 կմ² տարածք)։

Ամենաբարձր կետը Ուչկա լեռնագագաթն է՝ 1396 մետր բարձրությամբ։

Ափամերձ գոտիներում կլիման միջերկրածովային է և ամբողջ տարին տաք է։ Ցամաքային տարածքներում, մասնավորապես՝ Սլովենիայի սահմանամեձ գոտում կլիման լեռնային է։

Այն բնութագրվում է չոր և տաք ամառներով։ Տարվա ամենատաք ամիսը հուլիսն է, իսկ ամենացուրտը՝ հունվարը։ Միջին ամառային ջերմաստիճանը կազմում է 24 °C սնդիկի սյուն։ Բնութագրական են մեղմ ձմեռները՝ առատ տեղումներով։

Հունվարյան միջին ջերմաստիճանը կազմում է 5 °C:

Բնակչություն
------------

Ըստ 2011 թվականի մարդահամարի տվյալների՝ Իստրիայի բնակչությունը կազմում է 208 055 մարդ։

Բնակչության ճնշող մեծամասնությունը խորվաթներն են, որոնք կազմում են ամբողջ ժուպանիայի բնակչության 71,88 %-ը։

Մյուս խոշոր ազգային փոքրամասնություններն են իտալացիները (6,92 %) և սերբերը (3,2 %)։

Տես նաև
-------

* Խորվաթիայի վարչական բաժանում
* Իստրիա

Ծանոթագրություններ
------------------

1. ↑  Խորվաթիայի Հանրապետության վարչա-տարածքային բաժանում Արխիվացված 2017-02-23 Wayback Machine, Իստրիայի երկրամաս, Խորվաթիա

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Խորվաթիա Խորվաթիայի վարչական բաժանում |
| --- |
|  |
| Մայրցամաքային Խորվաթիա | 
* Բյելովարսկո Բիլոգորսկա
* Բրոդսկո Պոսավսկա
* Վարաժդինսկա
* Վիրովիտիչկո Պոդրավսկա
* Վուկովարսկո Սրիեմսկա
* Մայրաքաղաք Զագրեբ
* Զագրեբաչկա
* Կառլովաչկա
* Կրապինսկո Զագորսկա
* Մեջիմուրսկա
* Մեջիմուրսկա
* Պոժեշկո Սլավոնսկա
* Օսյեչկո Բարանսկա
* Սիսաչկո Մոսլավաչկա

 |  |
|  |
| Ադրիատիկ Խորվաթիա | 
* Դուբրովնիկ Ներետվա
* Զադար
* Իստրիա
* Լիչկո Սենսկա
* Պրիմորսկո Գորանսկա
* Սպլիտսկո Դալմատինսկա
* Շիբենիկ Կնին

 |
|  |
|  Խորվաթիա |

 |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4555685-4 · NKC: ge1068968 |

 |
*Վիքիպեդիայում կան հոդվածներ Ապրեսյան ազգանունով այլ մարդկանց մասին։*

**Աբել Դավիթի Ապրեսյան** (1860, Շուշի կամ Պարսկաստան - 1930-ական թթ. Աստրախան ?), հայ լրագրող, հրապարակախոս, հրատարակիչ։

Կրթությունն ստացել է Թավրիզի հայոց դպրոցում 1870-ական թվականների կեսերին՝ աշակերտելով վիպասան Րաֆֆուն։ Դպրոցն ավարտելուց հետո եկել է Կովկաս, որպես առևտրական գործակալ աշխատել է Շուշիում։ Այդ թվականներից սկսել է աշխատակցել «Մշակ» պարբերականին։ 1881 թվականին Շուշիում տպագրել է Րաֆֆու «Խենթը» վեպը։ Երկար տարիներ աշխատակցել է արևելահայ մամուլին, իսկ 1890-ական թվականների սկզբներից թղթակցություններ է ուղարկել Արփիար Արփիարյանի «Հայրենիք» թերթին (Կ. Պոլիս)։ 1910-1912 թվականներին Աստրախանում հրատարակել է «Մեր կյանքը» պարբերականը։

Օգտագործել է Ա. Ա. Ա. Ա. Դ. Ա. Ա. Աբ. Ա. Ապ. Աբ. Ապ. Թղթակից, Բ. Մեռնեսյան, А. Апр. ծածկանունները։

Ծանոթագրություններ
------------------

* Տեքստեր Վիքիդարանում

1. 1 2 3  Բախտիար Հովակիմյան, Հայոց ծածկանունների բառարան, Ե. ԵՊՀ հրատ. 2005, էջ 560։
2. 1 2  Գառնիկ Ստեփանյան, Կենսագրական բառարան, հատոր Ա, Ե. «Հայաստան», 1973, էջ 104։
**Իրբիդի մարզ** (արաբ․՝ محافظة إربد‎‎), մարզ Հորդանանի հյուսիսարևմտյան հատվածում։ Վարչական կենտրոնը համարվում է Հորդանանի երկրորդ ամենամեծ քաղաքը՝Իրբիդը։

Ըստ 2015 թվականի մարդահամարի տվյալների, մարզի բնակչությունը կազմում է 1 770 158 մարդ և Իրբիդի մարզը համարվում է երկրի 2-րդ ամենաշատ բնակչություն ունեցող վարչական միավորը։

Բնակչության խտության ցուցանիշով առաջատարն է՝ 1100 մարդ/կմ²։

Աշխարհագրություն
----------------

Հարավ-արևելքում Իբրիդի մարզը սահմանակցում է Ալ-Մաֆրակի և Ջարաշի մարզերին, հարավում սահման ունի Աջլունի և Բալքայի մարզերի հետ։ Հարավ-արևմտյան մասը Հորդանանի սահմանն է Պաղեստինի հետ։

Արևմտյան հատվածում գտնվում է Հորդանանի և Իսրայելի սահմանը, որն անցնում է Հորդանան գետով։ Հյուսիսում սահմանակցում է Սիրիայի Արաբական Հանրապետության Դառաայի մարզին։ Սիրիայի և Հորդանանի սահմանը անցնում է նաև Յարմուք գետով։

Վարչական բաժանում
-----------------

Իրբիդի մարզը վարչականորեն բաժանված է 9 շրջանների։ Շրջանի կարգավիճակ ունի նաև վարչկենտրոն Իրբիդ քաղաքը։

* Կենտրոնական շրջան (արաբ․՝ القصبة‎‎)
* Բենի Ուբեյդի շրջան (արաբ․՝ بني عبيد‎‎)
* Ալ-Մազար ալ-Շիմալի շրջան (արաբ․՝ المزار الشمالي‎‎)
* Ալ-Ռամսայի շրջան (արաբ․՝ الرمثاء‎‎)
* Բենի Քինանայի շրջան (արաբ․՝ بني كنانة‎‎)
* Ալ-Քուրայի շրջան (արաբ․՝ الكورة‎‎)
* Ալ-Աղուար ալ-Շիմալիյյա շրջան (արաբ․՝ الأغوار الشمالية‎‎)
* Ալ-Տայբայի շրջան (արաբ․՝ الطيبة‎‎)
* Ալ-Վասատիայի շրջան (արաբ․՝ الوسطية‎‎)

Ծանոթագրություններ
------------------

1. ↑  Հորդանանի մարդահամար, 2015

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
Սյոր Էուրդալ կոմունան Օպլանդ ֆյուլքեի քարտեզին
**Սյոր Էուրդալ** (նորվ.՝ Sør-Aurdal), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Բագն քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 1108.99 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։

Սյոր Էուրդալի զինանշանը
-----------------------

Սյոր Էուրդալ կոմունայի զինանշանը հաստատվել է 1990 թվականի փետրվարի 9-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված դեղին գույնի միջնադարյան կրոնական իր (զարդատուփ է, որով տեղափոխում են սրբերի մասունքները)։ Այն ներկայումս գտնվում է Հենդալ եկեղեցում։

Բնակչություն
------------

Համաձայն 2007 թվականի մարդահամարի տվյալների՝ Սյոր Էուրդալ կոմունայում բնակվում է 3176 մարդ։ Կոմունայի բնակչության քանակը վերջին 60 տարում նվազում է գրանցել։

Պատկերասրահ
-----------

* 
* 
* 
*

Աղբյուրներ
----------

* Store norske leksikon.(նորվ.)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2009-02-11 Wayback Machine(նորվ.)

Ծանոթագրություններ
------------------

1. 1 2 3  Jukvam, Dag (1999). "Historisk oversikt over endringer i kommune- og fylkesinndelingen".(նորվ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | ISNI: 0000000405963420 |

 |
**Նիկոլայ Կուրոչկին** (ռուս.՝ Николай Ефимович Курочкин, սեպտեմբերի 1, 1923(1923-09-01), Մոսկվա, ԽՍՀՄ - հունիսի 28, 2003(2003-06-28)), ռուս աստղագետ, աշխատել է Ղրիմյան աստղաֆիզիկական աստղադիտարանում։

Դեռ դեռահաս տարիքում սկսել է աշխատել Մոսկվայի պլանետարիումում և Շտերնբերգի աստղագիտական ինստիտուտում։ Երկրորդ համաշխարհային պատերազմի սկզբում մնացել է Մոսկվայում, ապա 18 տարեկան հասակում ձերբակալվել է ՆԿՎԴ-ի կողմից, մեղադրվելով կոլաբորացիոնիզի մեջ։ Ազատ է արձակվել 1946 թվականին և վերականգնվել աշխատավայրում մեղայական նամակ հրապարակելուց հետո։ Չնայած այն հանգամանքին, որ ամբողջ կյանքի ընթացքում զբաղվել է լայնամասշտաբ հետազոտություններով, Կուրոչկինը բարձրագույն կրթության դիպլոմ չի ունեցել։

Աստղագիտության մեջ նրա հիմնական ներդրումներից էին փոփոխական աստղերի հայտնաբերման մեթոդը լուսանկարերի վրա և Հերկուլեսի X-1 կրկնակի աստղերի համակարգում ռենտգենյան ճառագայթման աղբյուրի հայտնաբերումը։

Փոքր մոլորակների կենտրոնի տվյալներով Կուրոչկինը հայտնաբերել է երկու աստերոիդ 1972 և 1983 թվականներին, որոնցից մեկը նա հայտնաբերել է Նատալյա Մետլովայի հետ համատեղ։

Ծանոթագրություններ
------------------

1. ↑  «Minor Planet Discoverers». Փոքր մոլորակների կենտրոն. Արխիվացված օրիգինալից 2012 թ․ մարտի 14-ին. Վերցված է 2019 թ․ հունվարի 6-ին.

Արտաքին հղումներ
----------------

* Նիկոլայ Կուրոչկինի կենսագրությունը astronet.ru կայքում (ռուս.)
* Նիկոլայ Կուրոչկինի կենսագրությունը Մոսկվայի համալսարանի կայքում (ռուս.)
**Բրենդան Այկ** (անգլ.՝ Brendan Eich, [aɪk], ծնվել է 1960/1961 թվականին, Փիթսբուրգ, Փենսիլվանիա, ԱՄՆ), ծրագրավորող և ՋավաՍկրիպտ ծրագրային լեզվի հեղինակ։ «Mozilla» ընկերության հիմնադիրներից մեկն է համարվում։

2005 թվականին դարձել է «Mozilla Corporation» ընկերության տեխնիկական գծով տնօրեն։ 2014 թվականի մարտի 24-ին նշանակվել է նույն ընկերության գլխավոր գործադիր տնօրեն։ Նախորդ տնօրենը՝ Գէրի Կովաչը, ընկերությունից հեռացել էր 2013 թվականին և աշխատանքի էր անցել AVG հակավիրուսային ծրագրեր արտադրող ընկերությունում, իսկ ժամանակավոր պաշտոնակատարը էր Ջեյ Սալլիվանը (գլխավոր օպերացիոն տնօրենը)։

2014 թվականի ապրիլի 4-ին Այկը հրաժարական է տալիս։ Հրաժարականը պայմանավորված է սկանդալով, որին հիմք է ծառայել այն, որ Այկը 2008 թվականին իր անձնական հաշիվներից 1000 ԱՄՆ դոլար է փոխանցել որպես աջակցություն այն շարժմանը, որի նախաձեռնությամբ Կալիֆորնիա նահանգի օրենսդիրները օրենքով սահմանել էին, որ *ամուսնություն* հասկացությունը *տղամարդու և կնոջ միությունն է*, սակայն 2013 թվականին ԱՄՆ Գերագույն դատարանը չեղարկել է այդ որոշումը։

Կրթություն
----------

Բակալավրի կոչում ստացել է Սանտա Կլարա շրջանի համալսարանում, իսկ մագիստրոսի կոչումը ստացել է 1986 թվականին՝ Իլինոյսի համալսարանում։

Աշխատանքային գործունեություն
----------------------------

Մասնագիտական աշխատանքը սկսել է «*Silicon Graphics*» ընկերությունում, որտեղ աշխատել է մոտ 7 տարի և զբաղվել է գրաֆիկական տերմինալների նախագծումով։ Ավելի ուշ մոտ 3 տարի աշխատել է «*MicroUnity Systems Engineering*» ընկերությունում, որը զբաղվում էր միկրոպրոցեսորների արտադրությամբ։

1995 թվականին Այկը աշխատանքի է անցել «*Netscape*» ընկերությունում, որը թողարկում էր հայտնի «*Netscape Navigator*» վեբ բրաուզերը։ Իսկ 1995 թվականին պաշտոնապես թողարկվել է Այկի նախագծած «*JavaScript*» ծրագրային լեզուն։

«*Mozilla*» ընկերության հետ համագործակցել է 1998 թվականից, երբ սկսել է զբաղվել mozilla.org-ի ստեղծումով, որպես գլխավոր ճարտարապետ։ 2003 թվականին, երբ «*AOL*» ընկերությունը գնեց «*Netscape*» ընկերությունը և փակեց այն բաժինը, որտեղ աշխատում էր Այկը, վերջինս տեղափոխվեց «*Mozilla*»։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Как Брендан Айк запорол характеристику
2. ↑  10 отцов-основателей веба

Աղբյուրներ
----------

* IT-личность. Брендан Айк Արխիվացված 2014-08-06 Wayback Machine
* Новым главой Mozilla стал Брендан Айк, создатель языка JavaScript
* Гендиректор Mozilla подал в отставку
**Մեդելփադ** (շվեդ.՝ Medelpad), պատմական նահանգ Շվեդիայում։ Սահմանակցում է Հելսինգլանդ, Հերյեդալեն, Օնգերմանլանդ և Եմթլանդ նահանգների հետ։ Արևմուտքում Բոտնիկի ծոցն է։ Մտնում է Նորլանդ պատմական տարածաշրջանի մեջ, և համարվում է հյուսիսային նահանգ, չնայած՝ տեղակայված է Շվեդիայի կենտրոնում։ Մեդելփաս անվանումը («միջին երկիր») արտացում է ոչ թե աշխարհագրական դիրքը, այլ այն, որ նահանգի մեծ մասն ընկված է Յունգան և Ինդալսլևեն գետերի միջև։

Վարչականորեն լիովին ներառված է Վեստերնորդլանդ լենի մեջ՝ զբաղեցնելով նրա հարավային մասը։

Զինանշան
--------

Նահանգի զինանշանի վրա պատկերված են նահանգում հոսող երկու գետերի ալիքները։

Աշխարհագրություն
----------------

Նահանգը տեղակայված է ծովի մակարդակից 200֊300 մ բարձրության վրա։ Ամենաբարձր կետը Մյուկկելմյուրբերգետ լեռն է (մոտ 577 մ)։ Ընդհանուր մակերեսի 500 կմ² պատված է ջրով։ Ամենամեծ լիճը Հոլմյոնն է, որը տեղակայված է 200 մ բարձրության վրա։

Պատմություն
-----------

Պատմական կարգավիճակ ունեցող միակ քաղաքը Սունդսվալն է, որին այս կարգավիճակը տրվել է 1624 թվականին։ Սունդսվալը շարունակում է մնալ նահանգի ամենամեծ քաղաքը։ Վերջինիս բնակչության թվաքանակը կազմում է մոտավորապես 50.000 մարդ։ Նահանգի ընդհանուր բնակչությունը կազմում է 120.000 մարդ։

Խորհրդանիշ
----------

Չնայած՝ նահանգի խորհրդանիշը նապաստակն է, 1987 թվականի ոչ պաշտոնական հանրաքվերին նահանգի խորհրդանիշի ընտրություններում հաղթել հորինված կենդանի Սկվադերը։

Ծանոթագրություններ
------------------

1. ↑  Statistics Sweden

  


|  |  |  |
| --- | --- | --- |
|  | **Շվեդիայի նահանգներ** |  |
| Բլեքինգե | Բուհուսլեն | Գոթլանդ | Դալարնա | Դալսլանդ | Եստրիքլանդ | Եմթլանդ | Լափլանդ | Հալանդ | Հելսինգլանդ | Հերյեդալեն | Մեդելփադ | Ներքե | Նորբոթեն | Սկոնե | Սմոլանդ | Սոդերմանլանդ | Վեստերբոթեն | Վեստերյոտլանդ | Վեստմանլանդ | Վերմլանդ | Ուփլանդ | Էլանդ | Օնգերմանլանդ | Օստերյոտլանդ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | BNF: 11997523f · LCCN: sh85082828 |

 |
**Յանինա** (հուն․՝ Νομός Ιωαννίνων), նոմոս Հունաստանի Հանրապետության Արևմուտքում՝ Էպիրուսի պերիֆերիայում։ Համարվում է Էպիրուսի պերիֆերիայի չորս նոմոսներից ամենամեծը։

Յանինա նոմոսի մայրաքաղաքը և խոշորագույն քաղաքը համարվում է նույնանուն Յանինա քաղաքը։ Տարածքը՝ 4990 կմ²։

Բնակչություն
------------

Ըստ 2005 թվականին Հունաստանի Հանրապետությունում անցկացված համահունական նախահաշվարկի տվյալների՝ Յանինա նոմոսի բնակչությունը կազմում է 174 607 մարդ։

Բնակչության հիմնական մասը կազմում են հույները, որոնք դավանում են քրիստոնեության հույն ուղղափառ եկեղեցու ճյուղին և խոսում հունարեն։

Յանինա նոմոսում ապրում են նաև քանակությամբ ալբանացիներ և գնչուներ։

Ծանոթագրություններ
------------------

1. ↑  Инструкция по передаче на картах географических названий Греции. — М. 1964. — С. 15.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n85137348 · VIAF: 127907274 · WorldCat VIAF: 127907274 |

 |
**Ուրալի արվեստի թանգարան** (ռուս.՝ Музей уральского искусства), թանգարան Ռուսաստանի Սվերդլովսկի մարզի Իրբիտ քաղաքում։ Գործում է XIX դարի վերջում կառուցված վաճառական Կազանցևների տանը։ Թանգարանը բացվել է 2006 թվականի մայիսի 25-ին։

Նկարագրություն
--------------

Ուրալի արվեստի թանգարանը Ուրալի ժամանակակից արվեստի ինքնուրույն թանգարան է։ Նրա ֆոնդերում կենտրոնացած է գեղանկարչության, գրաֆիկայի, քանդակագործության և դեկորատիվ արվեստի շուրջ չորս հազար նմուշ։

Թանգարանում գործում է ուրալցի նկարիչ Ալեքսեյ Կազանցևի հիշատակային արհեստանոցը, որը կահավորված է գործիքներով, օֆորտի տախտակներով և վարպետի մյուս բոլոր իրերով։

Մշտական ցուցադրություն
----------------------

Թանգարանում մշտապես գործում են գեղանկարչության, քանդակի, գրաֆիկայի, ոսկերչական գործի ցուցադրությունները։ Ներկայացված է Ուրալի տարածաշրջանի նկարիչների XX դարի սկզբից մինչև մեր օրերի ստեղծագործությունների հետահայաց ցուցահանդեսը՝ սկսած դասականից մինչև ժամանակակից արվեստ։

Ներկայացված են հայտնի արվեստագետներ Իվան Սլյուսարևի, Գերման Մելենտևի, Եկատերինա Գիլյովայի, Վլադիմիր Իգոշևի, Ալեքսանդր Բուրակի, Եվգենի Գուդինի, Միշա Բրուսիլովսկու, Վիտալի Վոլովիչի, Ալեքսեյ Կազանցևի, Գերման Մետելյովի, Անդրեյ Անտոնովի, Նինա Կազանցևայի, Յուրի Ֆիլոնենկոյի, Մաքս Գուրևիչի, Սերգեյ Պիկասոյի և ուրիշների աշխատանքները, որոնք ակնառու են դարձնում Ուրալի կերպարվեստի էվոլյուցիան։

Գործում է «Ուրալի հեղինակային ոսկերչական արվեստ» մշտական ցուցադրությունը։ Այստեղ ներկայացված են 1960-1980-ական թվականների եզակի ծրագրային ստեղծագործություններ, որոնք պատրաստում էին Ուրալի ոսկերիչները։

Շենքի պատմություն
-----------------

Տան շինարարությունը սկսվել է 1889 թվականին հայտնի տեղական կապալառու Իվան Տորոպովի կողմից։ Ըստ վարկածներից մեկի՝ շինարարության պատվիրատուն եղել է Ուրալում հայտնի ու հարգված Կազանցևների վաճառականական ցեղի ներկայացուցիչ Գավրիիլ Ֆոմիչ Կազանցևը։ 1892-1894 թվականներին շենքին ավելացվել են ելուններ, ինչպես նաև կցակառուցվել է ձախ թևը։

1918-2001 թվականներին շենքում գործում էր ծննդատուն։ 2002 թվականին շենքը հանձնվել է Իրբիտի կերպարվեստի պետական թանգարանին, իսկ 2006 թվականի մայիսի 25-ին վերակառուցումից հետո շենքում բացվել է Ուրալի արվեստի թանգարանը։

Ծանոթագրություններ
------------------

1. ↑  «Музей уральского искусства». *Ирбитский государственный музей изобразительных искусств*. Արխիվացված է օրիգինալից 2018 թ․ ապրիլի 14-ին. Վերցված է 2018 թ․ ապրիլի 14-ին.
2. 1 2 3 4 5  «Музей Уральского Искусства».
3. ↑  «Бывший дом купцов Казанцевых, ул. Володарского, 14». *Ирбитский краеведческий портал*. Վերցված է 2018 թ․ ապրիլի 14-ին.
4. 1 2  «Музей уральского искусства».(չաշխատող հղում)
5. ↑  Свод памятников истории и культуры Свердловской области. — Екатеринбург: ИД «Сократ», 2008. — Т. 2. Свердловская область. — 648 с.
**Դաշտային Կիլիկիա** Փոքր Ասիայի հարավարևելյան մասում գտնվող Կիլիկիայի հարավարևելյան շրջանները, որտեղ առկա են ընդարձակ դաշտավայրեր։

Պատմություն
-----------

Տարբեր հեղինակների մոտ և տարբեր դարաշրջաններում տարածքը կոչվել է Դաշտային կամ Հարթավայրային (Pedias) Կիլիկիա, Ադանայի կամ Տարսոնի դաշտավայր։ Այն Տավրոսի արևմտյան լանջերից սկիզբ է առնում Իսավրիան (Սելևկիա կենտրոնով), որի արևմուտքում գտնվող Անամուրի բերդը ժամանակին եղել է Կիլիկիայի հայկական թագավորության տարածքի արևմտյան սահմանակետը։ Դաշտային (Pedias) Կիլիկիան, Տարսոն մայրաքաղաքով, գտնվել է Տավրոսյան լեռների ստորոտին և ձգվել է մինչև Միջերկրական ծով։ 4-րդ դարում՝ Կոստանդին Մեծի վարչատարածքային բաժանումների, ստեղծվել են Առաջին, Երկրորդ և Երրորդ Կիլիկիաները, որոնց մայրաքաղաքներն էին համապատասխանաբար Տարսոնը, Անարզաբան և Սելևկիան։

Մ.թ.ա. 84 թվականին Դաշտային Կիլիկիան ընդգրկվել է Տիգրան Մեծի հայկական աշխարհակալ տերության կազմի մեջ։ Մ․ թ. ա. 66 թվականին Տիգրան Մեծի և Պոմպհոսի միջև Արտաշատի պայմանագրի համաձայն Դաշտային Կիլիկիան անցել է հռոմեացիներին։

Դաշտային Կիլիկիային տիրանալու համար Ռուբինյանների և Անտիոքի խաչակրաց դքսության միջև երկարատև պայքար է տեղի ունեցել։ Կիլիկիայի Հայոց իշխան Թորոս Ա-ն 1104 թվականին բյուզանդական տիրապետությունից մասամբ ազատագրել է Դաշտային Կիլիկիան՝ Սիս և Անարզաբա քաղաքներով, իսկ Լևոն Ա-ն 1132 թվականին բյուզանդացիներից ազատագրել է Դաշտային Կիլիկիան։

Դաշտային Կիլիկիան հարուստ է բարձր որակի աղով։ Դաշտային Կիլիկիայում ցուրտ ձմեռ գրեթե չի լինում, չնայած շրջակա լեռները ծածկված են հավերժական ձյունով։ Այն ծովի մակարդակից գտնվում է 150-200 մետր բարձրության վրա։ Դաշտային Կիլիկիայում աճում է նարինջ, նուռ, խնձոր, խաղող։

Ծանոթագրություններ
------------------

1. ↑  Էջմիածին։ Պաշտօնական ամսագիր Ամենայն Հայոց Կաթողիկոսութեան Մայր Աթոռոյ Սրբոյ Էջմիածնի, էջ 68
2. ↑   Միջնադարյան Կոսիտառան և Ռուբինյանները, Մ. Հ. Ճևահիրճյան, էջ 1
3. ↑  Ա. Բոզոյան, Բյուզանդիայի արևելյան քաղաքականությունը... էջ 72-79
4. ↑  Վահե-Ավետիսյան-Քաղաքական-ազդեցության-հիմնահարցը, էջ 275

Արտաքին հղումներ
----------------

* ՔԱՂԱՔԱԳՐՈՒԹՅՈՒՆ. ԿԻԼԻԿԻԱ
**Ալֆա և Օմեգա 3։ Մեծ գայլական խաղեր** (անգլ.՝ Alpha and Omega 3: The Great Wolf Games), ռեժիսոր Ռիչարդ Ռիչի ամերիկյան լիամետրաժ համակարգչային մուլտֆիլմը։ Մուլտֆիլմեր «Ալֆա և Օմեգա։ Մեծաժանիք եղբայրություն» և «Ալֆա և Օմեգա 2։ Տոնական ոռնոցի արկածներ» ուղղակի շարունակությունը։

Առաջին մուլտֆիլմն է այս շարքից, որտեղ գլխավոր հերոսները Համֆրին ու Քեյթը չեն, այլ՝ նրանց դուստր Կլոդետն ու իր ընկեր Ֆլիտը։

«Ալֆա և Օմեգա 3»-ը թողարկվել է միանգամից տեսատարբերակով։ 2014 թվականի մարտի 4-ին ֆիլմը դարձել է հասանելի iTunes օնլայն խանութում, իսկ մարտի 25-ին հասանելի է դարձել նաև Walmart խանութների ցանցում։

Սյուժե
------

Քեյթն ու Համրին մրցակցում են այլ շնիկների խմբերի հետ «Մեծ գայլական խաղեր»-ում։ Սյուժեն ոգեշնչված է ձմեռային օլիմպիական խաղերից։

Հնչյունավորում
--------------

* Լինդսեյ Տորենս — Կլոդետ, Հմաֆրիի ու Քեյթի միակ դուստրը, Արևմտյան Խմբի ալֆա-գայլուհի
* Մայք Ջեկոբս — Ֆլիտ, Հյուսիսային Խմբի ալֆա-գայլ
* Բեն Դիսկին — Համֆրի, Արևմտյան Խմբի օմեգա-գայլ, Քեյթի ամուսինը և Կլոդետի, Ստինկիի ու Ռանտի հայրը
* Դի Դի Գրիինի — Ռանտ, Քեյթի ու Համֆրիի փոքր զավակը, Արևմտյան Խմբի օմեգա-գայլ
* Քեյթ Հիգինս— Ստինկի, Քեյթի ու Համֆրիի ավագ տղան, Արևմտյան Խմբի ալֆա-գայլ
* Քեյթ, Արևմտյան Խմբի ալֆա-գայլուհի

Արձագանքներ
-----------

Ինչպես նախորդ մասը, այնպես էլ սա ստացել է քննադատական տարբեր արձագանքեր։ «Flayrah» կայքի գրախոսը նշում է, որ անիմացիան ավելի է լավացել համեմատած նախորդի հետ, սակայն հեռու է օրիգինալից։

«Common Sense Media» կայքի գրախոսը մուլտֆիլմին տվել է երեք աստղ չորսից և գրել, որ հատկապես սպորտային թեմատիկան դուր կգա փոքր երեխաներին։

Շարունակություն
---------------

Նախատեսվում էր այս շարքի ևս երկու սերիաներ։ Չորրորդ մասը՝ «The Legend of the Saw-Toothed Cave» նվիրված է Հելոունին ու պետք է թողարկվեր 2014 թվականի հոկտեմբերի 31-ին։ Հինգերորդ մասը ստացել է «Family Vacation» անվանումը և պետք է թողարկվեր 2015 թվականի ամռանը։ Երկու մասերի ռեժիսորն էլ Ռիչարդ Ռիչն էր։

Ծանոթագրություններ
------------------

1. ↑  iTunes կայքում
2. ↑  Walmart կայքում
3. ↑  «Rapid TV News կայքում». Արխիվացված է օրիգինալից 2016-03-08-ին. Վերցված է 2016-01-08-ին.
4. ↑  Flayrah կայքում
5. ↑  Rotten Tomatoes կայքում
6. ↑  Common Sense Media կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
Անվան այլ կիրառումների համար տե՛ս՝ Կամչատկա (այլ կիրառումներ)

**Կամչակայի մարզ** (ռուս.՝ Камчатская область), մարզ Ռուսաստանի Դաշնությունում։ Կազմվել է 1932 թվականի հոկտեմբերի 20-ին, Ռուսաստանի Խորհրդային Ֆեդերատիվ Սոցիալիստական Հանրապետության Խաբարովսկի մարզի կազմում, 1956 թվականին ինքնուրույն մարզ էր ՌՍՖՍՀ կազմում։

Ընդգրկում է Կորյակական ինքնավար օկրուգը։ Տարածությունը 472, 3 հզ. կմ² է, բնակչությունը՝ 378 հզ. (1979)։ Զբաղեցնում է Կամչատկա թերակղզին և դրան հարող մայրցամաքային տարածության մի մասը, ինչպես նաև Կոմանդորյան և Կարագինյան կղզիները։ Բաժանված է 11 շրջանի, ունի 2 քաղաք և 14 քտա։

Կենտրոնը՝ Կամչատկայի Պետրոպավլովսկ։

Բնակչության 80%-ից ավելին ռուսներ են, մոտ 7%-ը՝ ուկրաինացիներ, մնացածը՝ բնիկներ (կորյակներ, ինտելմեններ, էվենկներ, ալեուտներ, չուկչաներ)։

Միջին խտությունը 1 կմ քառ. վրա 0,7 մարդ է, ուրբանիզացման մակարդակը՝ 83% (1975)։

Խորհրդային իշխանության տարիներին մարզը դարձել է ԽՍՀՄ ձկնորսության կենտրոններից մեկը։ Ձկան պահածոյի խոշոր կոմբինատներ կան Կամչատկայի Պետրոպավլովսկում, Օզերնովսկիում, Օկտյաբրսկիում, Կիրովսկիում, Ուստ-Կամչատսկում։

Զարգացած են մորթեղենի արդյունահանությունը և վանդակային գազանաբուծությունը, ինչպես նաև փայտամշակման արդյունաբերությունը։ Գյուղատնտեսության առաջատար ճյուղերն են եղջերվապահությունը, բանջարաբուծությունը։ Կամչատկայի մարզի արտաքին և ներքին տնտեսական բոլոր կապերն իրականացվում են ծովային տրանսպորտով։ Խոշոր նավահանգիստներն են Կամչատկայի Պետրոպավլովսկը և Ուստ-Կամչատսկը։ Ուղևորների փոխադրումը հիմնականում կատարվում է օդային տրանսպորտով։

Նավարկելի է Կամչատկա գետը։

Ծանոթագրություններ
------------------

1. ↑

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4331737-6 · LCCN: n81110841 · VIAF: 129018043 · WorldCat VIAF: 129018043 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 209)։*  |
Լոմ կոմունան Օպլանդ ֆյուլքեի քարտեզին
**Լոմ** (նորվ.՝ Lom), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Ֆոսբերգոմ բնակավայրն է։ Պաշտոնական լեզուն նյունորսկն է։ Զբաղեցնում է 1968.58 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։

Կոմունայի տարածքով հոսում է Բյովրա գետը, որտեղ կազմակերպվում են լաստանավային մարզաձևի սիրողական և մասնագիտացված մրցումներ։

Լոմի տարածքում է գտնվում Նորվեգիայի ամենահին եկեղեցիներից մեկը՝ Լոմի ստավկիրան, որը թվագրվում է 12-րդ դարով։

Լոմի զինանշանը
--------------

Լոմ կոմունայի զինանշանը հաստատվել է 1987 թվականի փետրվարի 6-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված են երեք արծաթագույն բահեր։ Բահերը խորհրդանշում են տվյալ տարածքում ձեռքի բահերով փորված ջրանցքների կարևորությունը կոմունայի բնակչության սոցիալ-տնտեսական կյանքում։

Բնակչություն
------------

Համաձայն 2007 թվականի մարդահամարի տվյալների՝ Լոմ կոմունայում բնակվում է 2407 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ փոքր նվազման շեղումով։

Պատկերասրահ
-----------

* 
* 
* 
*

Աղբյուրներ
----------

* Store norske leksikon.(նորվ.)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2009-05-02 Wayback Machine(նորվ.)

Ծանոթագրություններ
------------------

1. ↑  Høyeste fjelltopp i hver kommune — Norwegian Mapping and Cadastre Authority.
2. 1 2 3  Jukvam, Dag (1999). "Historisk oversikt over endringer i kommune- og fylkesinndelingen".(նորվ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական · Մեծ նորվեգական |
|  |
| Չափորոշչային վերահսկողություն | GND: 4313106-2 · VIAF: 238501890 · WorldCat VIAF: 238501890 |

 |
Հեմսեդալ կոմունան Բուսկերուդ ֆյուլքեի քարտեզին
Բուսկերուդ ֆյուլքեն Նորվեգիայի քարտեզին
**Հեմսեդալ** (նորվ.՝ Hemsedal), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Թրյոիմ քաղաքն է։ Պաշտոնական լեզուն նյունորսկն է։ Զբաղեցնում է 753.46 կմ² տարածք։ Մայրաքաղաք Օսլոյից հեռու է 220 կմ։

Հեմսեդալն ունի բազմադարյան պատմություն։ Մարդիկ սկսել են այստեղ բնակություն հաստատել դեռևս 2500 տարի առաջ, ինչի մասին վկայում են հայտնաբերված հնագիտական առարկաները։ 13-րդ դարում այստեղ կառուցվել են եկեղեցիներ, ինբչը վկայում է, որ այդ ժամանակ կոմունայի տարածքում քրիստոնեությունը լայն տարածում էր արդեն գտել։

Հեմսեդալի զինանշանը
-------------------

Հեմսեդալ կոմունայի զինանշանը հաստատվել է 1992 թվականի հոկտեմբերի 2-ին և իրենից ներկայացնում է կարմիր գույնով ներկված վահան, ներքևի մասը սուր, որի վրա պատկերված է դեղին գույնի լուսան։ Զինանշանի հեղինակն է Սթեին Դավիդսենը։ Զինանշանի վրա լուսանի պատկերումը կապված է այն հանգամանքով, որ կոմունայի տարածքում բնակվում են բազմաթիվ լուսաններ։

Տնտեսություն
------------

Հեմսեդալ կոմունայի տնտեսության առանցքային ճյուղերը գյուղատնտեսությունն ու զբոսաշրջությունն են։

Յուրաքանչյուր տարի այստեղ են ժամանում հազարավոր զբոսաշրջիկներ, որպեսզի վայրի բնության պայմաններում տեսնեն լուսանների։ Զբոսաշրջիկների ամենամեծ ներհոսքը ապահովում է Գերմանիան, Մեծ Բրիտանիան, Ռուսաստանը, Նիդերլանդները, Դանիան և Շվեդիան։ Տարածաշրջանը հայտնի է նաև որպես լեռնագնացության կենտրոն։ Այստեղ գտնվող բազմաթիվ լեռներ ունենում են հազարավոր այցելուներ, ովքեր ոչ միայն զբաղվում են լեռնագնացությամբ, այլև արշավային տուրիզմով։

Կոմունայի տարածքում զարգացած է նաև լեռնադահուկային սպորտաձևի ենթակառուցվածքները։

Կոմունայի տարածքում զարգացած են հիմնականում անասնապահությունն ու կարտոֆիլաբուծությունը։

Բնակչություն
------------

Համաձայն 2007 թվականի մարդահամարի տվյալների՝ Հեմսեդալ կոմունայում բնակվում է 1968 մարդ։ Կոմունայի բնակչության քանակը վերջին 60 տարում աճ է գրանցել։

Պատկերասրահ
-----------

* 
* 
* 
*

Աղբյուրներ
----------

* Store norske leksikon.(նորվ.)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2009-02-08 Wayback Machine(նորվ.)

Ծանոթագրություններ
------------------

1. ↑
2. 1 2  *Juvkam D.* Historisk oversikt over endringer i kommune- og fylkesinndelingen — Statistics Norway, 1999. — P. 24. — ISBN 82-537-4684-9 — ISSN 0806-2056
3. 1 2 3  Jukvam, Dag (1999). "Historisk oversikt over endringer i kommune- og fylkesinndelingen".(նորվ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | GND: 7575866-0 · VIAF: 137844004 · WorldCat VIAF: 137844004 |

 |
Լոպա կոմունան Ֆինմարք ֆյուլքեի քարտեզին
**Լոպա** (նորվ.՝ Loppa), կոմունա (համայնք) Նորվեգիայի Ֆինմարք ֆյուլքեյում (մարզում)։ Կոմունայի վարչական կենտրոնը Էկսֆյորդ քաղաքն է։ Պաշտոնական լեզուն համարվում է Բուկմոլը։ Զբաղեցնում է 686,79 կմ² տարածք։

Լոպայի զինանշանը
----------------

Լոպա կոմունայի զինանշանը իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված է սև գույնի ծովազգի երկարակտուց թռչուն։

Բնակչություն
------------

Համաձայն 2016 թվականի մարդահամարի տվյալների՝ Լոպա կոմունայում բնակվում է 1106 մարդ։ Վերջին 60 տարում բնակչության թվաքանակի նվազում է գրանցվել։

Տնտեսություն
------------

Լոպա կոմունայի տնտեսության հիմնական ճյուղերն են նավագնացությունն ու ձկնարդյունաբերությունը։

Պատկերասրահ
-----------

* 
* 
* 
*

Ծանոթագրություններ
------------------

1. 1 2 3  Kristiania, Norge: W. C. Fabritius & sønners bogtrikkeri. pp. 93–94.

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2007-10-01 Wayback Machine (նորվեգերեն)